କଟକ, ଏପ୍ରିଲ ୨୭ (ଲୋକାଲ ୱାୟାର) : ବୋର୍ଡ ପକ୍ଷରୁ ବିଭିନ୍ନ ଜୋନକୁ ସୋମବାର ନବମ ଓ ଦଶମ ଶ୍ରେଣୀ ପାଠ୍ୟ ପୁସ୍ତକ ପଠାଯାଇଥିବା କହିଛନ୍ତି ମାଧ୍ୟମିକ ଶିକ୍ଷା ପରିଷଦର ସଭାପତି ରାମାଶିଷ ହାଜରା ।
ଛାତ୍ରଛାତ୍ରୀଙ୍କୁ କେବେ ବହି ମିଳିବ ସେନେଇ ଶୀଘ୍ର ନିଷ୍ପତ୍ତି ନିଆଯିବ । ଲକ୍ ଡାଉନ୍ ସ୍ଥିତିକୁ ଦେଖି ନିଷ୍ପତ୍ତି ଗ୍ରହଣ କରାଯିବ । ହେଲେ ମେ' ମାସ ଶେଷ ସୁଦ୍ଧା ଛାତ୍ରଛାତ୍ରୀଙ୍କ ପାଖକୁ ବୋର୍ଡ ବହି ପହଞ୍ଚାଇବା ପାଇଁ ଚେଷ୍ଟା କରୁଛି ବୋଲି ବୋଲି ସେ କହିଛନ୍ତି ।
ମାଧ୍ୟମିକ ଶିକ୍ଷା ପରିଷଦର ୱେବସାଇଟ୍ www.bseodisha.ac.in ରେ ସମସ୍ତ ବହି ଉପଲବ୍ଧ ହେଉଛି । ଛାତ୍ରଛାତ୍ରୀମାନେ ଡାଉନଲୋଡ୍ କରି ଏହି ବହି ପଢି ପାରିବେ ।
ଲକ୍ ଡାଉନ୍ ଉଠିବା ପରେ ବୋର୍ଡ ପକ୍ଷରୁ ହାଇସ୍କୁଲ ପରୀକ୍ଷା ଖାତା ଦେଖାଯିବ । ଶୀଘ୍ର ଖାତା ଦେଖା ଶେଷ କରିବା ପାଇଁ ଅଧିକ କେନ୍ଦ୍ରରେ ଖାତାଦେଖା ହେବା ସହ ଅଧିକ ଶିକ୍ଷକ ନିଯୁକ୍ତ କରାଯିବ ।
